Document ID: /roh_data/filtered/fineweb-2-filterrobots_roh.jsonl.gz/54076

Cruschar sin via in giat nair che vegn er anc da sanestra, signifitga tenor superstiziun disfortuna. Percunter è il traifegl cun quatter fegls per blera glieud anc oz in segn da ventira.
Rumper in spievel porta set onns discletg
«Cura ch’ins vesa ina staila crudanta pon ins far trais giavischs»
Cumprovar che tut las cardientschas blauas constattan er per propi, n’è betg pussibel dal tut. Blers proverbis èn vegnids dads enavant sur generaziuns. La superstiziun n’è perquai er anc oz betg perscrutada dal tut.
L’etnolog svizzer Eduard Hoffmann-Krayer ha perscrutà las cardientschas blauas en ina gronda documentaziun che cumpiglia 10 Toms. «Das Handwörterbuch des deutschen Aberglaubens» è il titel da sia ovra, nua ch’ins po ler:
Superstiziun è crair a l’effect ed a l’observaziun da forzas betg declerablas tras leschas da la natira. Permess che quellas forzas n’èn betg motivadas tras la religiun.
Pia d’avair ina survista cumpletta davart ils proverbis che valan en las pli differentas situaziuns en nossa vita, n’è strusch pussibel. Blers e bleras da nus din er da betg esser superstizius, dentant pitgan els tuttina trais giadas sin lain per avair fortuna u eviteschan da mazzar in arogn.